Ιωακείμ της Δανίας

Ο **Πρίγκιπας Ιωακείμ της Δανίας** (*Prins Joachim til Danmark*, 7 Ιουνίου 1969) είναι ο νεότερος γιος της βασίλισσας Μαργαρίτας Β΄ και του πρίγκιπα Ερρίκου. Μετά την ανάληψη του θρόνου της Δανίας από τον αδερφό του, Φρειδερίκο Ι΄, ο Ιωακείμ βρίσκεται στην πέμπτη θέση της γραμμής διαδοχής.

## Πρώιμα χρόνια
Γεννήθηκε στις 7 Ιουνίου 1969 στην Κοπεγχάγη. Βαπτίστηκε στις 15 Ιουλίου 1969 στον καθεδρικό ναό του Ώρχους, με ανάδοχους το θείο του Ζαν Μπατίστ ντε Λαμπόρντ ντε Μονπεζά, τη θεία του Βενεδίκτη της Δανίας και η Πριγκίπισσα Χριστίνα της Σουηδίας.

Η μητρική γλώσσα του Ιωακείμ είναι τα δανικά, όμως μιλάει, επίσης, γαλλικά, αγγλικά και γερμανικά. Κατοικεί στο Κάστρο Σάκενμποργκ στην Γιουτλάνδη.

Παρακολούθησε μαθήματα από το 1974 έως το 1976 στα Ανάκτορα Αμάλιενμποργκ και, στη συνέχεια, από το 1976 έως το 1982 στο σχολείο Κρεμπς της Κοπεγχάγης. Κατά την περίοδο 1982-1983 ο πρίγκιπας ήταν οικότροφος στο Εκόλ ντε Ρος (*École des Roches*) στη Νορμανδία της Γαλλίας. Το 1986 αποφοίτησε από το Γυμνάσιο Αρεγκόρντ. Τα έτη 1991-1993 ολοκλήρωσε τις σπουδές του στην αγροτική οικονομία στο νησί Φέλστερ.

## Στρατιωτική καριέρα
Ο Ιωακείμ ξεκίνησε τη στρατιωτική του εκπαίδευση το 1987 ως νεοσύλλεκτος στο Βασιλικό Σύνταγμα. Το 1988 έγινε λοχίας, και ένα χρόνο αργότερα, έφεδρος ανθυπολοχαγός. Υπηρέτησε ως διοικητής διμοιρίας από το 1989 έως το 1990. Το 1990 ανήλθε στο αξίωμα του έφεδρου υπολοχαγού του αποθεματικού και το 1992 σε αυτό του έφεδρου λοχαγού. Μετά τον διορισμό στο βαθμό του έφεδρου ταγματάρχη, το 2005, ο πρίγκιπας παραμένει σε εφεδρεία.

## Γάμος και παιδιά
### Πρώτος γάμος
Στις 18 Νοεμβρίου 1995 ο Ιωακείμ παντρεύτηκε στο Κάστρο του Φρέντερικσμποργκ, στο Χίλλερεντ, την Αλεξάνδρα Χριστίνα Μάνλεϊ, η οποία είχε κινεζική, τσεχική και αυστριακή καταγωγή. Στις 16 Σεπτεμβρίου 2004 το ζευγάρι ανακοίνωσε το χωρισμό του και στις 8 Απριλίου 2005 πήραν διαζύγιο. Η Αλεξάνδρα ξαναπαντρεύτηκε, έπειτα, και έτσι έχασε τον τίτλο της *Πριγκίπισσας της Δανίας*. Ο Ιωακείμ και η Αλεξάνδρα απέκτησαν δύο παιδιά:
*τον  Νικόλαο της Δανίας (1999-)
*τον  Φέλιξ της Δανίας (2002-)

### Δεύτερος γάμος
Στις 3 Οκτωβρίου 2007 η δανική βασιλική οικογένεια ανακοίνωσε ότι ο Πρίγκιπας Ιωακείμ είχε αρραβωνιαστεί την Μαρία Καβαλιέ. Ο γάμος τους πραγματοποιήθηκε στις 24 Μαΐου 2008. Το ζευγάρι απέκτησε δύο παιδιά:
*τον Ερρίκο της Δανίας (2009-)
*την Αθηνά της Δανίας (2012-)

## Απώλεια πριγκιπικών τίτλων των παιδιών του
Τα παιδιά του πρίγκιπα Ιωακείμ έχασαν τους πριγκιπικούς τους τίτλους και τις προσφωνήσεις που τους συνόδευαν (Αυτού/Αυτής Βασιλική Υψηλότητα) με ανακοίνωση των Ανακτόρων τον Σεπτέμβριο του 2022. Δεν έχασαν ωστόσο την θέση τους στην σειρά διαδοχής του Δανικού Θρόνου. Η απόφαση τέθηκε σε ισχύ από τον Ιανουάριο του 2023. Τα 4 παιδιά  διατηρούν τους τίτλους του Κόμη/της Κόμισσας του Μομπεζά και προσφωνούνται ως η *«*Αυτού/Αυτής Εξοχότητα*»*. 

Η ανακοίνωση εξηγούσε ότι *«με αυτήν την απόφασή της, Η ΑΜ η Βασίλισσα επιθυμεί να δημιουργήσει εκείνο το πλαίσιο για τους 4 εγγονούς, που θα τους επιτρέψει να σχηματίσουν τις ζωές τους με πολύ μεγαλύτερη άνεση δίχως να περιορίζονται από τις ιδιαίτερες συνθήκες και καθήκοντα που ο επίσημος δεσμός με τον Βασιλικό Οίκο της Δανίας εμπεριέχει».*

## Πρόγονοι

## Τίτλοι
***7 Ιουνίου 1969 - 29 Απριλίου 2008**: *Η Αυτού Βασιλική Υψηλότητα, ο* Πρίγκιπας Ιωακείμ της Δανίας
***29 Απριλίου 2008 - μέχρι σήμερα**: *Η Αυτού Βασιλική Υψηλότητα, ο*  Πρίγκιπας Ιωακείμ της Δανίας, Κόμης του Μονπεζά

### Διακρίσεις και παράσημα
#### Εθνικές διακρίσεις
*  Ιππότης του Τάγματος του Ελέφαντα
*  Ανώτερος Ταξιάρχης του Τάγματος του Ντάνεμπρογκ
*  **14 Ιανουαρίου 1997**: Μετάλλιο του Ασημένιου Ιωβηλαίου της Βασίλισσας Μαργαρίτας
*  **11 Ιουνίου 2009**: Αναμνηστικό μετάλλιο των 75ων γενεθλίων του Πρίγκιπα Ερρίκου
*  **16 Απριλίου 2010**: Αναμνηστικό μετάλλιο των 70ων γενεθλίων της  Βασίλισσας Μαργαρίτας
*  **14 Ιανουαρίου 2012**: Αναμνηστικό μετάλλιο του Ρουμπινένιου Ιωβηλαίου της Βασίλισσας Μαργαρίτας

#### Διεθνείς διακρίσεις
* : Μεγαλόσταυρος του Τάγματος του Στέμματος
* : Μεγαλόσταυρος του Τάγματος του Νοτίου Σταυρού
*  : Μέλος 1ης τάξης του Τάγματος του Στάρα Πλανίνα (2006) 
* : Μεγαλόσταυρος του Τάγματος του Λευκού Ρόδου της Φινλανδίας
* : Μεγαλόσταυρος του Τάγματος της Τιμής της Γερμανίας
* : Μεγαλόσταυρος του Τάγματος του Φοίνικα
* : Μεγάλο Κορδόνι του Τάγματος του Χρυσάνθεμου
* : Μεγάλο Κορδόνι του Ανώτατου Τάγματος της Αναγέννησης
* : Μεγαλόσταυρος του Τάγματος του Αδόλφου του Νασσάου
* : Α΄ Τάξεως Μέλος του Τάγματος των Τριών Θεϊκών Δυνάμεων
* : Μεγαλόσταυρος του Τάγματος του Αγίου Όλαφ
* : Μεγαλόσταυρος του Τάγματος του Αστέρος της Ρουμανίας
* : Διοικητής Μεγαλόσταυρου του Τάγματος του Πολικού Αστέρος

## Παραπομπές


## Εξωτερικοί σύνδεσμοι
* Official website 

|-

|-

Κατηγορία:Οίκος του Γκλύξμπουργκ
Κατηγορία:Μεγαλόσταυρος του Τάγματος του Φοίνικα
Κατηγορία:Πρίγκιπες της Δανίας